Diari Oficial de la Generalitat Valenciana


Sumari del DOGV 6515, del 06-05-2011 (2011/4974)

RESOLUCIÓ de 15 d'abril de 2011, de la Conselleria de Medi Ambient, Aigua, Urbanisme i Habitatge, per la qual s'aproven les tarifes d'aplicació per a les actuacions encarregades per la Generalitat a l'empresa pública Pla Cabanyal-Canyamelar, SA.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6515

Data del DOGV
:   06-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4974


Data del document
:   15-04-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

RESOLUCIÓ de 15 d'abril de 2011, de la Conselleria de Medi Ambient, Aigua, Urbanisme i Habitatge, per la qual s'aproven les tarifes d'aplicació per a les actuacions encarregades per la Generalitat a l'empresa pública Pla Cabanyal-Canyamelar, SA. [2011/4974]  
El Consell de la Generalitat Valenciana, en la reunió del dia 7 de gener de 2010, va adoptar un acord en virtut del qual es reconeix la condició de mitjà propi i servei tècnic de la Generalitat a la societat Pla Cabanyal-Canyamelar, SA, en relació amb l'article 24.6 de la Llei 30/2007, de 30 d'octubre, de contractes del sector públic, i s'autoritza la modificació de l'article 1r dels estatuts de l'esmentada societat en el sentit següent:  
"La societat té la consideració de mitjà propi i servei tècnic de la Generalitat a l'efecte del que disposen els articles 24 i 4.1.n de la Llei 30/2007, de 30 d'octubre, de contractes del sector públic, en relació amb les actuacions urbanístiques i d'edificació necessàries per a la rehabilitació dels espais compresos en l'àmbit del Pla especial de protecció i reforma interior del Cabanyal-Canyamelar".  
  
De conformitat amb el que disposa l'indicat article 1r dels estatuts de la societat, aquesta "està obligada a realitzar tots els treballs se li encarreguen dins de l'àmbit del seu objecte social. La relació de la societat amb la Generalitat té naturalesa instrumental i no contractual, i s'articula a través d'encàrrecs de gestió dels previstos en l'article 24, apartat 6, de la Llei 30/2007, de 30 d'octubre, els quals són, a tots els efectes, de caràcter intern, dependent i subordinat.  
Atés, a més, que del que disposa el paràgraf segon de l'article 24, apartat 6, de la Llei 30/2007, de 30 d'octubre, es dedueix que els treballs que realitze la societat com a mitjà propi i servei tècnic de la Generalitat han de ser retribuïts per referència a tarifes aprovades per aquesta, per l'entitat pública de què depenen.   
Vista la proposta de data 12 d'abril de 2011 efectuada per la secretària autonòmica de la Conselleria de Medi Ambient, Aigua, Urbanisme i Habitatge.  
Vistes les facultats atorgades per l'article 28.l de la Llei 5/1983, de 30 de desembre, del Consell, resolc:  
  
Primer  
Aprovar les tarifes Tragsa 2007 perquè s'apliquen en les actuacions que ha de fer l'empresa pública Cabanyal-Canyamelar, SA, com a mitjà propi de la Conselleria de Medi Ambient, Aigua, Urbanisme i Habitatge, amb les actualitzacions que calga. Així mateix es determina que els coeficients de ponderació per factors d'influència no són d'aplicació.  
  
  
Segon  
Que el preu de la mà d'obra serà calculat, en tot cas, basant-se en el Règim General de la Seguretat Social.  
  
Tercer  
Aquesta resolució produirà efectes des del dia de la firma, i serà publicada en el Diari Oficial de la Comunitat Valenciana.  
  
  
València, 15 d'abril de 2011.- El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.